Tornio
Tornion naapurikunnat kaakossa ovat Kemi ja Keminmaa, koillisessa Tervola, pohjoisessa Ylitornio ja lännessä Ruotsin Haaparanta. Suoraan Torniota vastapäätä sijaitseva Haaparannan kaupunki muodostaa Tornion kanssa kaksoiskaupungin, toisesta valtiosta ja aikavyöhykkeestä huolimatta. Kemin kaupunki sijaitsee noin 25 kilometriä Torniosta kaakkoon. Yhdessä ympäröivien kuntien kanssa nämä kaksi kaupunkia muodostavat Kemi–Tornion seutukunnan.
Joni Yli-Torkko
Joni Yli-Torkko (s. 14. huhtikuuta 1982 Lappeenranta) on suomalainen jääkiekkoilija, joka pelaa laitahyökkääjänä kasvattajaseurassaan SaiPassa. Yli-Torkko on joukkueen työmyyrä ja osaa ärsyttää sekä taklata hyvin pienestä koostaan huolimatta.